Komisijos reglamentas (EB) Nr. 420/98
1998 m. vasario 20 d.
iš dalies keičiantis Reglamentą (EEB) Nr. 1756/93, nustatantį pienui ir pieno produktams taikomo žemės ūkio perskaičiavimo kurso datas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], su paskutiniais pakeitimais, padarytais Reglamentu (EB) Nr. 150/95 [2], ypač į jo 6 straipsnio 2 dalį,
kadangi Komisijos reglamento (EEB) Nr. 1756/93 [3] su paskutiniais pakeitimais, padarytais Reglamentu (EB) 569/96 [4], priedo B dalis nustato lemiamus įvykius, taikytinus pagal 1988 m. vasario 16 d. Komisijos reglamentą (EEB) Nr. 570/88 dėl sviesto pardavimo sumažintomis kainomis ir pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui [5] su paskutiniais pakeitimais, padarytais Reglamentu (EB) Nr. 531/96 [6]; kadangi tas reglamentas buvo panaikintas ir pakeistas Komisijos reglamentu (EB) Nr. 2571/97 [7], kuris suteikia, inter alia, galimybę naudoti grietinėlę, į kurią nėra pridėta jokių reagentų, taikant paramos priemones; kadangi, atsižvelgiant į tas pataisas, Reglamentas (EEB) Nr. 1756/93 turėtų būti iš dalies pakeistas;
kadangi Reglamento (EEB) Nr. 1756/93 priedo D dalis nustato lemiamus įvykius sandėliavimo išlaidoms, kurias apmoka pardavėjas, kai viešajai intervencijai pasiūlytas sviestas ar nugriebto pieno milteliai neatitinka 1995 m. vasario 28 d. Komisijos reglamento (EB) Nr. 454/95, nustatančio išsamias intervencijos į sviesto ir grietinėlės rinką taisykles [8], su paskutiniais pakeitimais, padarytais Reglamentu (EB) Nr. 419/98 [9], 2 straipsnyje ir 1996 m. vasario 22 d. Komisijos reglamento (EB) Nr. 322/96, nustatančio išsamias nugriebto pieno miltelių viešojo saugojimo taisykles [10], su paskutiniais pakeitimais, padarytais Reglamentu (EB) Nr. 419/98, 1 straipsnyje nustatytų reikalavimų; kadangi minėto sandėliavimo išlaidos yra nustatytos remiantis 1990 m. gruodžio 12 d. Komisijos reglamento (EEB) Nr. 3597/90 dėl intervencinių priemonių, susijusių su intervencinių agentūrų žemės ūkio produktų supirkimu, saugojimu ir pardavimu, apskaitos taisyklių [11] su paskutiniais pakeitimais, padarytais Reglamentu (EB) Nr. 1392/97 [12], 7 straipsnio 2 dalimi; kadangi, siekiant užtikrinti nuoseklumą, pirmiau minėti lemiami įvykiai turėtų būti pakeisti nuoroda į lemiamus įvykius, numatytus Reglamento (EEB) Nr. 3597/90 7 straipsnio 2 dalyje;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1756/93 priedas iš dalies keičiamas taip:
1) B.II dalies 6 punktas pakeičiamas taip:
"Reglamentas | Atitinkamos sumos | Taikytinas žemės ūkio keitimo kursas |
6.(EB) Nr. 2571/97 | 16 straipsnio 2 dalies d punkte nurodyta konkurso tvarka priimta konkurso pasiūlymo kaina | Žemės ūkio keitimo kursas, taikytinas mokėjimo dieną;" |
2) B. III dalies 4 punktas pakeičiamas taip:
"Reglamentas | Atitinkamos sumos | Taikytinas žemės ūkio keitimo kursas |
4.(EB) Nr. 2571/97 | A.16 straipsnio 3 dalies d punkte minėta konkurso tvarka priimta konkurso pasiūlymo kaina | i)Žemės ūkio keitimo kursas, taikytinas pirmą mėnesio, kurį yra pridėta 6 straipsnio 1 dalyje nurodytų reagentų, dienąii)Žemės ūkio keitimo kursas, taikytinas pirmą mėnesio, kurį yra pagamintas koncentruotas sviestas, nurodytas 22 straipsnio 3 dalies b punkto i papunktyje, dienąiii)Žemės ūkio keitimo kursas, taikytinas pirmą mėnesio, kurį sviestas be reagentų yra panaudotas tarpiniuose produktuose, nurodytuose 8 straipsnyje, arba galutiniuose produktuose, nurodytuose 4 straipsnio 1 dalyje, dienąiv)Žemės ūkio keitimo kursas, taikytinas pirmą mėnesio, kurį grietinėlė be reagentų yra panaudota galutiniuose produktuose, nurodytuose 4 straipsnio 1 dalies B punkte, dieną Tačiau kai 11 straipsnyje nurodytas terminas yra praleistas, taikytinas tas žemės ūkio keitimo kursas, kuris galioja pirmą mėnesio, kurį baigiasi terminas, dieną. |
| B.Paramos sumažinimo suma, nurodyta 22 straipsnio 4 dalies trečioje pastraipoje | Žemės ūkio keitimo kursas, taikytinas pirmą mėnesio, kurį baigiasi 11 straipsnyje nurodytas terminas, dieną."; |
3) D dalies 2.A punkte žodžiai "Žemės ūkio keitimo kursas, taikytinas perėmimo, kaip apibrėžta 5 straipsnio 1 dalyje, dieną" pakeičiami "Žemės ūkio keitimo kursas, nurodytas Reglamento (EEB) Nr. 3597/90 7 straipsnio 2 dalies a ir b punktuose".
4) D dalies 3.A punkte žodžiai "Žemės ūkio keitimo kursas, taikytinas atitinkamų prekių perėmimo dieną" pakeičiami "Žemės ūkio keitimo kursas, nurodytas Reglamento (EEB) Nr. 3597/90 7 straipsnio 2 dalies a ir b punktuose".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Tačiau 1 straipsnio 1 ir 2 dalys taikomos paraiškų konkursams, kuriems paraiškos turi būti pateiktos po 1998 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. vasario 20 d.